b'\n_START_ARTICLE_\nHygieian malja\n_START_PARAGRAPH_\nHygieian malja on farmasian symboli, jonka alkuper\xc3\xa4 on kreikkalaisessa mytologiassa. Terveyden ja puhtauden jumalatar Hygieia kuvattiin antiikin taiteessa k\xc3\xa4\xc3\xa4rmeen kanssa, joka oli kietoutunut h\xc3\xa4nen k\xc3\xa4sivartensa ymp\xc3\xa4rille ja joi h\xc3\xa4nen toisessa k\xc3\xa4dess\xc3\xa4 pitelem\xc3\xa4st\xc3\xa4\xc3\xa4n maljasta._NEWLINE_K\xc3\xa4\xc3\xa4rmeet on liitetty l\xc3\xa4\xc3\xa4ketieteeseen ja parantamiseen jo antiikin aikana, koska niiden nahanluonti oli uudistumisen ja elpymisen vertauskuva.'